### | | | | --- | --- | | | | | --- | | **Teknik- og Miljøudvalget** 2. april 2020 Sagsnr. 710-2020-5211 Dok.nr. 710-2020-117340 Sagsbehandler DPSVE | | 103.               Overførsel af over-/underskud fra 2019 til 2020 (drift) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til overførsel af
overskud eller underskud fra 2019 til 2020. Overførslen vedrører
regnskabsresultatet for institutioner, igangværende projekter samt en række
andre områder, hvor der er tradition for at overføre overskud/underskud til
næste år.

Overførsel af overskud/underskud mellem årene giver de
budgetansvarlige ledere mulighed for flerårig planlægning af aktiviteter.

Jf. retningslinjerne for økonomisk decentralisering og
lønsumsstyring kan institutionerne højst overføre et akkumuleret overskud på 10
% og et akkumuleret underskud på 5 % mellem årene. Det fulde overskud/underskud
på decentraliseringsaftalerne overføres dog som udgangspunkt til det
efterfølgende år. Byrådet skal formelt godkende overførslen, hvilket sker i
form af en tillægsbevilling.

Opgørelsen af overskud/underskud fremgår af vedlagte bilag
”Overførsel af over-/ underskud fra 2019 til 2020 (drift)”.

**VURDERING**

I 2019 har der samlet set været en yderligere opsparing på
0,9 mio. kr. på områder med overførselsadgang mellem årene.

Fra 2018 til 2019 blev der overført et akkumuleret overskud
på 62,7 mio. kr. Fra 2019 foreslås det, at der jf. nedenstående overføres et
akkumuleret overskud på 65,5 mio. kr. til 2020.

Generelt holder institutionerne sig inden for rammerne af
den økonomiske decentralisering. Ifølge retningslinjerne for økonomisk
decentralisering må institutionerne højst overføre et akkumuleret overskud på
10 % fra år til år. I 2019 er der fire institutioner, der ligger over denne
grænse. Der er i alle fire tilfælde tale om forholdsvis små institutioner. Job
og Økonomi foreslår, at det fulde overskud overføres til 2020. Direktionen skal
godkende en plan for anvendelsen af overskuddet.

Tilsvarende må institutionerne højst overføre et akkumuleret
underskud på 5 % til næste år. I 2019 er der tre institutioner, der har et
større underskud. Job og Økonomi foreslår, at det fulde underskud overføres til
2020. Direktionen skal godkende en plan for afvikling af underskuddet.

Den samlede opsparing, der foreslås overført til 2020, udgør
65,5 mio. kr. I budgettet for 2020 er der afsat 20 mio. kr. til forbrug af
opsparede midler. Hvis institutioner mv. bruger mere end 20 mio. kr. af de
opsparede midler, medfører det et pres på budgettet til serviceudgifter.

Udviklingen i det samlede overskud fordeler sig således:

|  |  |  |  |  |
| --- | --- | --- | --- | --- |
| **1.000 kr.**    **(+ = overskud)** | **Akkumuleret overskud/**  **underskud overført fra 2018 til 2019** | **Overskud/**  **underskud i 2019** | **Overskud/**  **underskud, som *ikke* overføres til 2020** | **Akkumuleret overskud/**  **underskud, som overføres til 2020** |
| Decentraliseringsaftaler | 30.511 | 2.740 | -1.939 | 35.190 |
| Uden for aftaler | 32.175 | -1.830 | 0 | 30.345 |
| **I alt** | **62.686** | **910** | **-1.939** | **65.535** |

**Inden for decentraliseringsaftaler**

Inden for decentraliseringsaftalerne blev der overført et
overskud på 30,5 mio. kr. fra 2018 til 2019. Der er i 2019 opsparet yderligere
2,7 mio. kr. på decentraliseringsaftalerne. Det foreslås, at der jf.
nedenstående overføres i alt 35,2 mio. kr. vedr. decentraliseringsaftalerne til
2020.

På folkeskoleområdet er der i 2019 sket et forbrug af
opsparede midler på 4,1 mio. kr. Den samlede opsparing på folkeskoleområdet
udgør 12,1 mio. kr., som overføres til 2020.

På dagtilbudsområdet har institutionerne opsparet et
yderligere overskud i 2019 på 0,9 mio. kr. Der overføres en akkumuleret
opsparing på 2,1 mio. kr. til 2020.

Institutionerne på ældreområdet overførte et overskud på 8,2
mio. kr. til 2019. Der er i 2019 opsparet yderligere 3,9 mio. kr., så der
samlet set overføres 12,0 mio. kr. til 2020.

Institutionerne på handicap- og psykiatriområdet overførte
et samlet underskud på 4,7 mio. kr. til 2019. Der er i 2019 et mindreforbrug på
0,5 mio. kr., Det akkumulerede underskud udgør således 4,2 mio. kr., hvoraf det
foreslås, at der overføres et underskud på 2,3 mio. kr. til 2020. På
decentraliseringsaftalen vedr. Voksenhandicap er der et akkumuleret underskud
på 5,8 mio. kr. En del af underskuddet skyldes færre beboere på [adresse]
26a, som nu er nedlagt. Budgettet reduceres, når der er færre beboere, men det
har ikke været muligt fuldt ud at reducere udgifterne svarende til det lavere
budget på [adresse]. Det foreslås derfor, at der i stedet overføres et
akkumuleret underskud på 3,8 mio. kr., mens ca. 1,9 mio. kr. af underskuddet
ikke overføres, idet der er tale om akkumulerede merudgifter som følge af færre
borgere på [adresse].

På administrationens decentraliseringsaftale blev der
overført et overskud på 7,9 mio. kr. til 2019. I 2019 er der et yderligere
mindreforbrug på 1,3 mio. kr., så det akkumulerede overskud udgør 9,2 mio. kr.

**Uden for decentraliseringsaftaler**

Til 2019 blev der overført i alt 32,2 mio. kr. uden for
decentraliseringsaftalerne. I 2019 har der været et forbrug af opsparede midler
på 1,8 mio. kr., så den akkumulerede opsparing uden for
decentraliseringsaftalerne udgør 30,3 mio. kr.

**ØKONOMI**

I budgettet for 2019 var der afsat 19 mio. kr. til forbrug
af opsparede midler. Der er i 2019 et samlet mindreforbrug på områder med
overførselsadgang på 0,9 mio. kr. Det betyder et mindreforbrug i forhold til
budgettet til serviceudgifter på i alt 19,9 mio. kr. i 2019.

De økonomiske konsekvenser inden for hvert udvalgs område
er vist i nedenstående tabeller:

Overførsel inden for decentraliseringsaftaler fra 2018-2019
og 2019-2020:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2018**  **til 2019** | **Overførsel fra 2019**  **til 2020** |
| Økonomiudvalget | 7.875 | 9.206 |
| Teknik- og Miljøudvalget | 191 | 162 |
| Børne- og Skoleudvalget | 17.807 | 14.368 |
| Social- og Sundhedsudvalget | 3.429 | 10.220 |
| Arbejdsmarkedsudvalget | 207 | 253 |
| Kultur- og Fritidsudvalget | 1.002 | 981 |
| **I alt** | **30.511** | **35.190** |

Overførsel uden for decentraliseringsaftaler fra 2018-2019
og 2019-2020:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2018**  **til 2019** | **Overførsel fra 2019**  **til 2020** |
| Økonomiudvalget | 10.575 | 10.191 |
| Teknik- og Miljøudvalget | 4.082 | 2.806 |
| Børne- og Skoleudvalget | 8.419 | 8.812 |
| Social- og Sundhedsudvalget | 4.681 | 4.593 |
| Kultur- og Fritidsudvalget | 4.182 | 3.728 |
| Beredskab | 236 | 215 |
| **I alt** | **32.175** | **30.345** |

**INDSTILLING**

Direktøren for Job og Økonomi indstiller til Byrådet:

1.
At Byrådet godkender, at der inden for
decentraliseringsaftalerne overføres i alt 35,190 mio. kr. til budget 2020 jf.
vedlagte bilag.

2.
At Byrådet godkender, at der uden for decentraliseringsaftalerne
overføres i alt 30,345 mio. til budget 2020 jf. vedlagte bilag.

3.
At Byrådet giver en tillægsbevilling på i alt 65,535 mio. kr. i 2020
finansieret af kassebeholdningen.

**BESLUTNING**

**Bilag**

|  |  |
| --- | --- |
| Overførsel af over-/underskud fra 2019 til 2020 (drift) | 710-2020-106165 |